Łacina (łać. "lingua Latina") je indoojropejsko godka używano we Starożytnym Rzimie, kero wywodzi sie ze rygiōnu Lacyjōm. Bōła to znamiynno a urzyndowo godka Imperyjōm Rzimskigo. Łacina, jako godka latynofalisko, dało anfang familiji godek rōmańskich, eli miyndzy inkszymi szpanielskij, francuskij, portugalskij a italskij. Bez dugi czas łacina fōngowała we Ojropie jako "lingua franca", niyskorzi zastōmpiōno jōm atoli godkōm francuskōm. Dzisiej łacina je już umarto a lo nikogo niy je ôjczystōm godkōm. Je atoli używano we medycynie, biologiji a prawie, beztōż niykedy ôkryślo sie ja mianym "wygetujōncyj godki".